VIDEO: Boer Hennie val hard vir Jacobu | SARIE
FOTO Instagram / @hennielotter	20 Januarie 2017
VIDEO: Boer Hennie val hard vir Jacobu	deur SARIE.com-span
Die negende seisoen van kykNET se Boer soek ’n vrou het toe wraggies gelukkig geëindig! Boer Hennie van Willowmore het sy hart verloor op die pragtige Jacobu, wat oorspronklik vir boer Arno van Newcastle in KwaZulu-Natal ingeskryf het. Maar Arno wou net vriende met Jacobu wees. En toe die reeks eindig, het die liefde tussen Hennie en Jacobu stadig begin blom. Nou is dié twee ’n paartjie!
Jacobu is ’n laerskooljuffrou op Somerset-Wes. Verlede Donderdag het Hennie haar gaan verras met ’n bos blomme, ’n brief – en natuurlik homself! Hy het in haar vriendin se woonstel gaan wegkruip en toe Jacobu die brief hardop vir dié voorlees, het hy by die trappe afgestorm gekom. Maar, ai, in sy haas om by haar uit te kom, het hy gegly. En toe kliphard geval!
Baie geluk, Jacobu en Hennie!
Beste nuus ever!!!! Omw!!
Ahhh dis awesome!!!!
Great, Ek dink Arno was dalk te ernstig vir haar en Hennie pas soos ñ handskoen by haar.
Stephanie Swart Kirchner
Dit is so awesome! Hoop hulle het ń lang en gelukkige verhouding. Hulle is twee oulike mense.
Geluk Hennie. Ons is sommer baie bly na daardie oggend wat ons jou in Stellenbosch raakgeloop het!!!